stanford-oval/wikipedia huggingface dataset:
תרמוסיפון
שימושים ויישומים > קירור אדמה

תרמוסיפון משמש לקירור האדמה במקומות בהם נחוץ להשאיר את האדמה במצב קפוא, אחרת האדמה תתרכך, והיסודות (בנייה) של מבנים עלולים לשקוע ולהרס. צינור הנפט החוצה את אלסקה 
מונח על עמודים לאורך אלפי קילומטרים, לכל עמוד מחובר   HEAT PIPE
הצינור ממולא בפחמן דו-חמצני או אמוניה, החום שבאדמה גורם לאידוי הנוזל, סנפירי הקירור בחלק הצינור שמעל פני האדמה מסלקים את חום האידוי לאטמוספירה וגורמים לעיבוי הגז, הגז יורד צמוד לדפנות הצינור אל התחתית וחוזר חלילה, התהליך התרמוסיפוני מתקיים סמוך לציר הצינור, לאורכו עולה הגז החם, ולאחר העיבוי יורד הנוזל לאורך הדפנות.
הערות שוליים

↑  Frank M. White, Fluid Mechanics, 6th Ed, McGraw Hill 2008, p.352 ISBN 978-0-07-128645-9
↑  http://www.engineeringtoolbox.com/water-dynamic-kinematic-viscosity-d_596.html
הורד 28.4.2013
| --- | --- |
בקרת זהויות :  BnF: cb180879739 (data) 
סכימת סחרור מים בדוד שמש באמצעות תרמוסיפון
צינור הנפט מאלסקה - מבט מקרוב על HEAT PIPE
אלכסנדר בלוחין

אלכסנדר ויקטורוביץ' בלוחין (ברוסית: Александр Викторович Блохин; נולד ב-12 בינואר 1951) הוא דיפלומט רוסי.
שימש כששגריר של הפדרציה הרוסית באוסטרליה בין השנים 2005–2010. ב-5 במאי 2011 הוא מונה לשגריר רוסיה בטורקמניסטן.
קריירה

בלוחין סיים את לימודיו במכון הכוח של איבנובו (Ivanovo Power Institute) בשנת 1974, ובמשך שלוש השנים הבאות עבד בתפקידים שונים בפיזפריבור שבקירוב. מ-1977 עד 1978, בלוחין צורף למשרד ההגנה של ברית המועצות, ובשנים 1983–1990 היה המהנדס הראשי של המתחם הביו-תעשייתי של שצ'לקובו.[דרוש מקור]
ב-1990, נבחר בלכין כחבר בסובייט העליון של רוסיה, וכיהן שם עד למשבר החוקתי ברוסיה. מאז 1992 הוא עובד במשרד החוץ הרוסי.
מינויו הראשון של בלוחין לשגריר היה ב-1995, כאשר מונה לשגריר רוסיה באזרבייג'ן, תפקיד שמילא עד 1999. מינואר 2000 שימש כשר לעניינים פדרליים, לאומים והגירה בממשלת קסיאנוב, עד אוקטובר 2001.
בספטמבר 2002, החל את תפקיד השגריר הבא שלו – שגריר רוסיה בבלארוס, ושהה במינסק עד יולי 2005. ב-10 בנובמבר 2005, מונה בלוחין לשגריר רוסיה באוסטרליה.
הערות שוליים

↑  "Russia 'no rogue state'". The Age. 7 בספטמבר 2007. נבדק ב-2008-07-30. {{cite news}}:  (עזרה)
↑  "Указ Президента Российской Федерации от 05.05.2011 г. № 582" (ברוסית). Kremlin.ru. 5 במאי 2011. נבדק ב-25 בספטמבר 2019. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכסנדר בלוחין".
קוליפורם צואתי

| קוליפורם צואתי> מיון מדעי |
| --- | --- |

קוליפורם צואתי (באנגלית: fecal coliform) הוא חיידק אל-אווירני פקולטטיבי, בצורת מוט, גראם שלילי, שאינו חיידק יוצר נבגים. מקורם של חיידקי הקוליפורמים בדרך כלל במעי של בעלי חיים בעלי דם חם. חיידקי קוליפורם צואתי מסוגלים להתפתח בנוכחות מלחי מרה או חומרי משטח דומים, הם אוקסידאז שליליים, מייצרי חומצה וגז מלקטוז תוך 48 שעות, בטמפרטורה של 0.5 ± 44 מעלות צלזיוס. לאחרונה התקבל המונח "קוליפורם עמיד לחום" ("thermotolerant coliform") ביחס ל"קוליפורם צואתי" כנכון יותר.
חיידקי הקוליפורמים כוללים סוגי חיידקים שמקורם בצואה (למשל Escherichia), כמו גם סוגי חיידקים ממקור לא צואתי, למשל אנטרובקטר (Enterobacter), Klebsiella וציטרובקטר (Citrobacter). בדיקת קוליפורם צואתי במים נועדה לשמש כאינדיקטור לזיהום צואתי במים; באופן ספציפי יותר האי-קולי (E. coli), הוא המיקרואורגניזם האינדיקטורי המועדף למציאותם של חיידקים פתוגנים אחרים שעלולים להיות נוכחים בצואה. הנוכחות של חיידקי קוליפורם צואתי בתוך מים אינה מהווה סיכון בהכרח. כמו כן אינה מצביעה בהכרח על נוכחות צואה במים.
חיידקים צואתיים כאינדיקטורים לאיכות המים > כללי

באופן כללי, רמות גבוהות של חיידקי קוליפורם צואתי מספקים התרעה על כשל בטיפול במים, הפרעה כלשהי במערכת הספקת המים, וזיהום אפשרי של המים בפתוגנים. כאשר רמות החיידק גבוהות מהרגיל ייתכן סיכון מוגבר להידבקות במחלות מעיים ודלקת הקיבה והמעי. שבמקורם במים. בדיקת חיידקים זו נחשבת כזולה, זמינה, אמינה ומהירה (יום הדגרה – אינקובציה אחד), ביחס לבדיקות חיידקים רלוונטיות אחרות.
חיידקים צואתיים כאינדיקטורים לאיכות המים > מקורות פוטנציאליים של חיידקים במים

נוכחותם של חיידקי קוליפורם צואתי בסביבה המיימית עשויה להצביע על כך שהמים זוהמו בחומר ממקור צואתי שמגיע מבני אדם או מבעלי חיים. חיידקי הקוליפורמים הצואתי יכולים לחדור לנהרות בדרך ישירה מהפרשות של יונקים, זוחלים ועופות, וכן כתוצאה משיטפונות ומי נגר מסופות גשמים באזורי חקלאות, והצפות של ביוב ושפכים. עם זאת, נוכחותם עשויה להיות גם תוצאה של חומר צמחי, עיסות נייר ממפעלי נייר או מפעלי קולחים.
חיידקים צואתיים כאינדיקטורים לאיכות המים > מקורות פוטנציאליים של חיידקים במים > שפכי ביוב אנושיים

כשל במערכות ביוב ביתיות עלול לאפשר לחיידקי קוליפורם ופתוגנים חמורים יותר לזהם את הקולחים ולזרום לתוך נחלים, להגיע למי תהום, לאקוויפרים, לתעלות ניקוז בקרבת פני מים עיליים. תעלות ביוב הקשורות לתעלות או צינורות ניקוז יכולות גם לאפשר את זרימת הביוב האנושי אל פני מים עיליים. כמו כן קרבתם של רשתות ביוב או מי קולחים בסמוך לקויי מי שתייה או מי השקיה חקלאיים עלולה לגרום לזיהום מי השתייה או הגידולים החקלאיים ממקור הביוב או ממי הקולחים במקרה של תקלה, פריצה, פיצוץ, או כשל שנובע התיישנות חומרי הצנרת.
חיידקים צואתיים כאינדיקטורים לאיכות המים > מקורות פוטנציאליים של חיידקים במים > חיות

חיות מחמד, בעיקר כלבים וחתולים, עלולים לתרום לזיהום צואתי של פני המים. זרימות מים מכבישים, חניונים, חצרות עלולים לגרוף ולהסיע שיירים של הפרשות ופסולת בעלי חיים בזרמים דרך ניקוזים. עופות יכולים להיות מקור משמעותי לחיידקי הקוליפורמים הצואתי. ברבורים, אווזים, שחפים, ושאר עופות מים יכולים לגרום לספירות חיידקים גבוהות, במיוחד במקווי מים, אגמים, בריכות, מעיינות ונהרות.
חיידקים צואתיים כאינדיקטורים לאיכות המים > מקורות פוטנציאליים של חיידקים במים > חקלאות

בפרקטיקות חקלאיות מסוימות, כגון מתן אפשרות מרעה לבהמות (בעיקר בקר וצאן) ליד מקווי מים, פיזור זבל אורגני כדשן על שדות במהלך תקופות הגשמים, דישון באמצעות מוצקי הפרשות ובוצה וכן מתן אפשרות למשקי בעלי חיים להזרים את מים השטיפה (של רפתות, דירים, אורוות) לנחלים יכולים לתרום להעלאת הזיהום של קוליפורם צואתי ואתו כל שאר הפתוגנים האפשריים.
חיידקים צואתיים כאינדיקטורים לאיכות המים > בעיות הנובעות מזיהום צואתי של מים > מפגעי בריאות אנושיים

כמויות גדולות של חיידקי הקוליפורמים הצואתי במים לא נחשבים בדרך כלל כמזיקים כשלעצמם, אלא שהדבר עשוי להצביע על סיכון גבוה יותר של נוכחות פתוגנים מסוכנים במים. מספר פתוגנים שמצויים במים מופיעים במקביל לנוכחות קוליפורם צואתי, כמו דלקות אוזניים, דיזנטריה, טיפואיד, דלקות הקיבה והמעיים חיידקיות ונגיפיות ודלקת הכבד נגיפית A.
חיידקים צואתיים כאינדיקטורים לאיכות המים > בעיות הנובעות מזיהום צואתי של מים > ההשפעות על הסביבה

חומר אורגני לא מטופל המכיל קוליפורם צואתי עלול להיות מזיק לסביבה. פירוק אירובי (ריקבון) של חומר זה עלול להפחית את רמות החמצן המומס אם שוחרר לתוך נהרות או מקווי מים. דבר זה עלול לגרור הפחתה ברמת חמצן המומס, המספיקה לקטול דגים ושאר בעלי חיים. צמצום בכמות הקוליפורם הצואתי ושאר חיידקים בשפכים עשויה לדרוש את השימוש בכלור או חומרי חיטוי כימיים אחרים, או טיפול בקרינה אולטרה סגולה (UV) לחיטוי. חומרים כאלה יכולים לקטול את הקוליפורם הצואתי, וחיידקים פתוגניים אחרים. מאידך הם מסוגלים באותה מידה גם לקטול פאונה של חיידקים חיוניים המשמשים לאיזון ראוי של הסביבה המימית ולסכן בכך את הישרדותם של מינים התלויים בחיידקים אלו. רמות גבוהות יותר של קוליפורם צואתי דורשות רמות גבוהות של כלור, המאיימות על אורגניזמים מימיים כאלה.
טיפול והסרת הסיכון

בדרך כלל ניתן לעכב התפתחותם של חיידקי קוליפורם צואתי, כמו גם חיידקים אחרים, על ידי הרתחת המים, טיפול עם כלור, או חיטוי בהקרנת UV. אמצעי גהות כמו שטיפה יסודיות עם סבון לאחר מגע עם מים מזוהמים יכולים גם הם לסייע במניעת זיהומים. בעת ביצוע בדיקה מעבדתית של קוליפורם צואתי, יש תמיד להשתמש בכפפות.
גופים מוניציפליים כמו עיריות, מועצות מקומיות או מועצות אזוריות ישמרו על אספקת מים ציבורית ברמה של איכות ותברואה ראויים לצורכי שתייה וחקלאות על ידי ניטור רציף של המים וטיפול במים המכילים קוליפורם צואתי.
למידע נוסף: ראו טיהור מים.
בדיקות > ניטור סיכונים בבריאות הציבור

איכות המים היא נושא חשוב ביותר במסגרת בריאות הציבור – בריאות הסביבה בישראל. על מנת להגן על בריאות הציבור קיים ניטור מתמשך של חיידקי קוליפורם צואתי, כאינדיקטור לחיידקים פתוגניים המופיעים במים מזוהמים. משרד הבריאות אחראי על הבטחת איכות מי השתייה, כך שהציבור יקבל מים בטוחים לשתייה באמצעות פיקוח הנדסי תברואי על מקורות המים, מתקני הטיפול במים ומערכות האספקה של ספקי המים השונים. התקנים הקיימים להבטחת האיכות התברואית של מי שתייה, מתעדכנים כל הזמן, עם התפתחות המחקר והידע לגבי ההשפעות הבריאותיות של המרכיבים השונים הנמצאים במי השתייה. מרבית התקנים המוסדרים על ידי תקנות איכות מי השתייה השתנו במשך הזמן בכל מדינות העולם, כתוצאה מגילוי שיטות מדידה מדויקות יותר, וגילוי השפעות בריאותיות שלא היו ידועות קודם לכן. בדיקת הקוליפורם הצואתי נערכת כדי להעריך את נוכחותו של זיהום ממקור צואתי. הבדיקות העיקריות שנערכות על פי תקנות בריאות העם – איכותם התברואית של מי שתייה הן בדיקות מי שתייה במסגרת הפיקוח על מי השתייה שבאחריות המחלקה לבריאות הסביבה של שירותי בריאות הציבור במשרד הבריאות וכן של לשכות הבריאות המחוזיות והנפתיות בשיתוף פעולה עם הגורמים המוניציפליים ותאגידי המים בכל שטח מדינת ישראל. התקנות והתקנים של מי השתייה בישראל תואמים ברובם לתקנים המחמירים של האיחוד האירופי, של הסוכנות האמריקאית להגנת הסביבה (USEPA) וכן של הנחיות ארגון הבריאות העולמי (WHO).
בדיקת קוליפורם צואתי מבוצעת במדינת ישראל כבדיקה שגרתית לניטור איכותם התברואית של סוגי מים שונים. המים הנבדקים הם מי שתייה, מי קולחים, מי בריכות שחייה ומי נופש, מי בריכות זרמים, מי מקוואות טהרה, מי מעיינות, מי אגמים ומאגרי מים, מי חופים ומי ים. בדיקה זו היא אחת מתוך תשע בדיקות של חיידקים הקשורים לאיכות המים: קוליפורמים, קוליפורם צואתי, אי. קולי, סטרפטוקוקוס צואתי, ספירת חיידקים כללית, פסוידומונס אירוגינוזה, סטפילוקוקוס אאוראוס, אנטרוקוקוס צואתי וליגיונלה.
בדיקות > בדיקות אנליטיות

הבדיקות האנליטיות לגילוי וזיהוי החיידקים נעשות במעבדות בריאות הציבור, או במעבדות בריאות סביבה אחרות שקבלו הכרה ממשרד הבריאות. הבדיקות נערכות לפי תקן בין-לאומי בתנאי גידול מתאימים, מתרבים מרבית החיידקים במהירות. תנאי צמיחה מועדפים הם תנאי חושך, חום, לחות וקרקעי מזון מתאימים. כאשר הם צומחים על קרקע מזון מוצקה, חלק מן החיידקים נוטים ליצור מושבות שניתן להבחין בהם בעין בלתי מזוינת, כאשר המושבות גדלו מספיק. בדרך כלל מעידה מושבה אחת על הימצאותו של חיידק אחד בדגימה המקורית. על ידי ספירת המושבות ניתן לקבל מושג על כמות החיידקים במקור.
השיטה הנבחרת לבדיקת קוליפורם צואתי במים היא שיטת הסינון על ממברנה (Membrane filtration). דגימות הבדיקה מועברות דרך מסנן (פילטר) נייר בגודל נקבובית מסוים (בדרך כלל 0.45 מיקרון [מיליונית המטר]). המים חודרים דרך המסנן לתוך מכל (בדרך כלל עם ואקום) ומיקרואורגניזמים הנוכח במים נישאר על פני השטח של נייר הסינון. המסנן ממוקם על צלחת פטרי סטרילית המכילה מצע אגר עם רכיבי מזון סלקטיביים, שמעודדים את קצב הצמיחה של המיקוראורגניזמים הרצוי, בעוד מיקרואורגניזמים שאינם רצויים מעוכבים. כל חיידק מתפתח למושבה נפרדת, אשר ניתן לספור ולייחס ישירות לכמות החיידקים בדגימה המקורית, וכך ניתן לכמת את כמות החיידקים במים. דגימה טיפוסית של מים מכילה 100 מ"ל, המטרה הסופית הרצויה היא צפיפות של מושבות בטווח של 20 עד 60 מושבות לכל מסנן. לפיכך במקורות מזוהמים של מים ייתכן שנידרש מיהול כדי להשיג "מספר מושבות שניתן לספור." המסנן ממוקם על צלחת הפטרי המכילה אגר M-FC המודגרת למשך 24 שעות ב-44.5 מעלות צלזיוס. בטמפרטורה חמה זו מעוכבת צמיחתם של החיידקים שאינם חיידקי קוליפורם צואתי. כאשר מושבות הקוליפורם הצואתי גדלות הן מייצרות חומצה (באמצעות התססת לקטוז) המגיבה עם צבע אנילין באגר והמעניק למושבות את צבעם הכחול.
שיטות חדשות יותר לגילוי קוליפורמים מבוססים על סובסטרטים של אנזים ספציפי, כמו אינדיקטורים של קוליפורמים. במבחנים אלה משתמשים בסוכר קשור לצבע שכאשר הוא מופעל על ידי האנזים בטא-גלקטוזידאז, נוצר צבע אופייני. האנזים בטא-גלקטוזידאז הוא באופן כללי סמן לקוליפורמים, וניתן לאבחון על ידי הידרוליזה של גליקוזידים ספציפיים לאנזימים כגון o-nitrophenyl-beta-D-galactose. המבחנים כוללים, בדרך כלל, סוכר נוסף הקשורה לצבע שונה שכאשר מופעל על ידי האנזים בטא-גלוקאורונידאז, מייצר מוצר פלואורסצנטי. היות שהחיידק אי. קולי מייצר גם בטא-גלקטוזידאז וגם בטא גלואורונידאז, שילוב של שני צבעים אלה מאפשר הבחנה בין קוליפורמים לאי. קולי בעת ובעונה אחת.
לאחרונה, עודכנה הכימיה שמאחורי תרכובות הזיהוי האנזימטי כך שהרכיב האינדיקטורי הוא רכיב חמצון-חיזור פעיל, בניגוד לשיטה היותר כרומוגנית (מייצרת צביעה) הרגילה, מה שמאפשר שחיידקים צואתיים כגון אי. קולי ו-E. faecalis יזוהו באופן אלקטרוכימי ללא כל טיפול מוקדם בדגימה. מאחר שצבען של תרכובות הגילוי אינו חשוב, הדבר מאפשר זיהוי במטריצות צבועות היטב.
בדיקות > דרישות הבדיקה של משרד הבריאות

לפי תקנות בריאות העם (איכותם התברואית של מי שתייה), "בדיקה מיקרוביאלית" – היא בדיקה לגילוי וכימות חיידקי קוליפורם, כאשר החיידק הקריטי לניטור הוא חיידק קוליפורם צואתי. הבדיקה נערכת לפי המהדורה האחרונה של הספר Standard methods for the examination of water and waste water.
במי שתייה יתקיימו בכל עת כל אלה: אינם מכילים אף חיידק קוליפורם ב-100 מ"ל; אם נמצא בבדיקה מיקרוביאלית במים חיידק קוליפורם אחד או יותר ב-100 מ"ל מים, המעבדה שביצעה את הבדיקה תבצע לאלתר בדיקה של חיידקי הקוליפורם צואתי שהתגלו לזיהוי האם הם חיידקי אי. קולי (E. coli) ותעביר את תוצאות הבדיקה לאלתר לרשות הבריאות, מים כאלה עלולים להיפסל לשתייה עד המשך הטיפול בהם.
ראו גם

חיידקי הקוליפורמים
מעבדה לבריאות הציבור
בריאות הציבור
הערות שוליים

1 2  Doyle, M. P., and M. C. Erickson. 2006. "Closing the door on the fecal coliform assay." Magazine Microbe 1:162-163.
↑  Water Quality Monitoring – A Practical Guide to the Design and Implementation of Freshwater Quality Studies and Monitoring Programmes Edited by Jamie Bartram and Richard Ballance Published on behalf of United Nations Environment Programme and the World Health Organization. 1996 UNEP/WHO
↑  Fresno County Department of Public Health. Fresno, CA (2009)."E. coli or Fecal Coliform Bacteria Contamination in Your Water Supply." Notice distributed to private well owners.
1 2 3  שרת הבריאות, [משרד הבריאות, שירותי ביאות הציבור, המחלקה לבריאות הסביבה, "תקנות בריאות העם (איכותם התברואית של מי־שתיה ומיתקני מי שתיה), התשע"ג–2013"], באתר https://www.health.gov.il/LegislationLibrary/Briut47.pdf, ‏כ"ט בניסן התשע"ג (9 באפריל 2013)
1 2 3  https://www.health.gov.il/Subjects/Environmental_Health/drinking_water/Pages/default.aspx
↑  EPA, Water Topics, https://www.epa.gov/
United States Environmental Protection Agency
↑  WHO, Water sanitation hygiene, https://www.who.int/
World Health Organization
↑  משרד הבריאות, רשימת מעבדות מים מוכרות, באתר https://www.health.gov.il/
אתר משרד הבריאות, מדינת ישראל
1 2 3 4  Author: E.W. Rice, R.B. Baird, A.D. Eaton, editors, Standard Methods for the Examination of Water and Wastewater, 23rd Edition, 23rd Edition, American Public Health Association, American Water Works Association, Water Environment Federation, 2017, ISBN ISBN: 9780875532875
↑  Hinks et al. Naphthoquinone glycosides for bioelectroanalytical enumeration of the faecal indicator Escherichia coli. Microbial Biotechnology 2016. http://onlinelibrary.wiley.com/doi/10.1111/1751-7915.12373/full
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ההרפתקאות הגדולות ביותר: סיפורי התנ"ך

| --- | --- |

כרזת כרך הסרט של בריאת העולם
 מבוסס על:  סיפורי התנ"ך, הברית החדשה
 סוגה:  סדרת אנימציה, סדרת אקשן, סדרת דרמה, סדרת הרפתקאות
 בימוי:  דון לוסק, ריי פטרסון (במאי פיקוח)
 מדבבים:  ראו כאן
 ארץ מקור:  ארצות הברית ארצות הברית
 שפות:  אנגלית (דובב לשפות נוספות, ביניהן עברית)
 תקופת התרחשות:  תקופת חג המולד 
 מספר עונות:  1
 מספר פרקים:  13
 הפקה
 מפיקים בפועל:  ויליאם האנה, ג'וסף בארברה, פול סבלה (פרקים 4 ו-11)
 חברת הפקה:  האנה-ברברה
 הפצה:  Sparrow-Star Song
 עורכים:  גיל אייברסון טים אייברסון (3 פרקים) טום גליסון (2 פרקים)
 אורך פרק:  25 - 30 דקות
 שידור
 תקופת שידור מקורית:  26 באפריל 1985 – 19 באוגוסט 1992
 קישורים חיצוניים
 דף התוכנית ב-IMDb
 
ההרפתקאות הגדולות ביותר: סיפורי התנ"ך (באנגלית: The Greatest Adventure: Stories from the Bible) היא סדרת אנימציה אמריקאית משנת 1985 שהופצה ישירות לווידאו מסוגת אקשן, דרמה והרפתקאות. הסדרה הופקה על ידי חברת "האנה-ברברה" ובוימה על ידי דון לוסק וריי פטרסון ששימש כבמאי פיקוח.
הסדרה מספרת על שלושה הרפתקנים בשם ארז (במקור דרק), מרגו ורוני (במקור מוקי) אשר נתקלים בדלת עתיקה המתגלה כממד לתקופות שונות בזמן. בכל פרק החבורה נשלחת לאירועים שונים מתקופות התנ"ך והברית החדשה.
הסדרה הופצה בקלטות וידאו במדינות שונות על ידי חברת "Sparrow-Star Song" ודובבה בהתאם. בארצות הברית הסדרה הופצה החל מה-26 באפריל 1985 עד ה-19 באוגוסט 1992. בישראל הסדרה הופצה בקלטות וידאו בדיבוב לעברית בתחילת שנות התשעים, אך דובבו רק ששת הפרקים הראשונים, וזאת מכיוון שהחל מהפרק השביעי מוצגים בחלק מהקלטות סיפורים מהברית חדשה. יחד עם זאת גם סיפורים מהתנ"ך שהופקו לאחר הפרק השישי לא דובבו לעברית.
לסדרה הופקה עונה בודדה בעלת 13 פרקים באורך 25–30 דקות.
תקציר העלילה

ארז ומרגו הם שני ארכאולוגים צעירים הנמצאים בחפירה בליווי חברם הנווד, רוני. במהלך החפירות החבורה נתקלת בדלת עתיקה המתגלה כממד לתקופות שונות בזמן. בכל פרק החבורה נשלחת לאירועים שונים מתקופות התנ"ך והברית החדשה.
פרקי הסדרה מוצגים בסדר לא כרונולוגי. לרוב החבורה מתקשרת עם הדמויות הראשיות מכל סיפור, אך היא לא משפיעה עליהם כדי לא לשנות אל העלילה. לדוגמה בפרק העוסק בשמשון ודלילה, החבורה פעלה להזהיר את שמשון מדלילה, אך איחרו את המועד במספר דקות. הסיפור היחידי בו הקבוצה לא לקחה חלק פעיל באירועים ורק שמעו עליו ממספר חיצוני, הוא סיפור גן העדן, שכן לא היה יכול להיות שם אדם נוסף מלבד אדם וחוה.
בין הסיפורים הנוספים שאפשר למצוא בסדרה הם דניאל בגוב האריות, יהושע וחומות יריחו, תיבת נח, דוד וגוליית ומשה.
דמויות ומדבבים מקוריים > דמויות ראשיות

דרלין קאר - מרגו
טרי מקגוברן - ארז (במקור דרק), בין השנים 1985 - 1989
דריל היקמן - ארז (במקור דרק), בין השנים 1989 - 1992
רוב פאולסן - רוני (במקור מוקי)
מיכאל ריי - מספר כותרות הפרקים
דמויות ומדבבים מקוריים > דמויות משניות

דייוויד אקרויד - ישו ("הניסים של ישו")
אדוארד אסנר - יהושע בן נון
רובי בנסון - דוד
הרשל ברנרדי - גוליית
בארי בוסטוויק - יוסף
רוסקו לי בראון - אמגוש
פיטר קאלן - המלך של נינוה, יפת בן נח
טים קארי - הנחש
ננסי דוסאולט - מרתא
הרולד גולד - בנימין
לורן גרין - נח
גרג הריסון - יוסף
מארייט הרטלי - רחב
הלן האנט - מרים
טוני ג'יי - קיפא
דיין ג'ונס - אחשוורוש
ג'יימס ארל ג'ונס - פרעה
פרי קינג - שמשון
ורנר קלמפרר - המן
גווין מקלאוד - דניאל
אלן אופנהיימר - יונה
וינסנט פרייס - הורדוס
לינדה פורל - דלילה
שרלוט ריי - אשת נח
רון ריפקין - מרדכי היהודי
הלן סלייטר - אסתר
ג'ו ספנו - ישו ("סיפורו של חג הפסחא")
קריסטופר טבורי - ישו הצעיר
ג'פרי טמבור - עלי הכהן, פטרוס
ריצ'רד תומאס - מרקוס המבשר
לס טרמיין - המספר ואלוהים
ג'יימס ויטמור - משה
סטפני צימבליסט - חוה
הפקה והפצה

את הרעיון לסדרה הגה בהתחלה המייסד המשותף של חברת "האנה-ברברה", ג'וסף ברברה, כשבע עשרה שנים לפני הפקתה, אך הוא התקשה להשיג תמיכה בפרויקט. בסופו של דבר, חברת האם של "האנה-ברברה", "Taft Broadcasting", הסכימה לספק מימון לסדרה שהפרק הראשון שלה יצא בשנת 1985. בשנת 1991 חברת "Turner Entertainment" רכשה את החברה, ולכן היא המשיכה להפיק אותה. חברת "Sparrow-Star Song" סייעה בהפצת כל פרקי הסדרה ב-VHS, פרק אחד לכל קלטת. חמישה פרקים של סדרה הופצו ב-DVD בשנת 2006.
בישראל, הופצה הסדרה בקלטות וידאו בדיבוב לעברית בתחילת שנות התשעים, אך דובבו רק ששת הפרקים הראשונים. ככל הנראה מהסיבה שהחל מהפרק השביעי מציגה הסדרה סיפורים מהברית החדשה.
פרקים

| מספר הפרק | שם הפרק | סיפור על ידי | אנימציה על ידי | תאריך הפצה מקורית |
| --- | --- | --- | --- | --- |
| 1 | משה | הארווי בולוק | ריק אסטרדה | 26 באפריל 1985 |
החבורה עדה לעשר מכות מצרים ועוקבת אחר משה דרך חלוקת ים סוף.

| 2 | דוד וגוליית | הארווי בולוק | ריק אסטרדה | 25 באפריל 1986 |
החבורה פוגשת את דוד ורואה כיצד הוא מביס את גוליית.

| 3 | יהושע וחומות יריחו | הארווי בולוק | ריק אסטרדה | 25 באפריל 1986 |
החבורה מוצאת את עצמה בקרב על כיבוש יריחו.

| 4 | תיבת נח | הארווי בולוק | ריק אסטרדה | 25 באפריל 1986 |
החבורה מוצאת את עצמה על תיבת נח.

| 5 | שמשון ודלילה | הארווי בולוק | ריק אסטרדה | 25 באפריל 1986 |
החבורה מוצאת את עצמה עדה לסיפורם של שמשון ודלילה.

| 6 | דניאל בגוב האריות | דניס מרקס | ריק אסטרדה | 25 באפריל 1986 |
החבורה מוצאת את עצמה בבבל, שם הם עדים לנס של דניאל בגוב האריות.

| 7 | לידת ישו | ברוס ד' ג'ונסון והארווי בולוק דניס מרקס (teleplay) | ריק אסטרדה ורוברט טיילור | 15 באוקטובר 1987 |
החבורה עדה להולדת ישו. הפרק לא דובב לעברית ואינו הופץ בישראל.

| 8 | בריאת העולם | דניס מרקס | לב שב וקיי ווריגט | 15 ביולי 1988 |
החבורה מקשיבה למספר סיפורים המספרים את בריאת העולם ונפילת האדם, עם זאת, היא לומדת שיעור בכנות לאחר שהיא מרמה גנן לתת לה פירות בחינם. הפרק לא דובב לעברית ואינו הופץ בישראל.

| 9 | סיפורו של חג הפסחא | דניס מרקס | ג'ים ווילובי | 15 במרץ 1989 |
מרקוס מתאר את ימיו האחרונים בחייו של ישו שהובילו לצליבתו ותחייתו. הפרק לא דובב לעברית ואינו הופץ בישראל.

| 10 | יוסף ואחיו | דניס מרקס וקיי רייט | ג'ים ווילובי | 21 בספטמבר 1990 |
החבורה מתיידדת עם יוסף ולומדת על מעילו. הפרק לא דובב לעברית ואינו הופץ בישראל, אף על פי שהוא עוסק בסיפור תנ"כי.

| 11 | הניסים של ישו | קיי רייט | ריק אסטרדה | 26 בספטמבר 1991 |
החבורה נתקלת בגרסה מבוגרת של צעיר הגדל בעיר ניין אשר מספר על הניסים השונים של ישו. הפרק לא דובב לעברית ואינו הופץ בישראל.

| 12 | המלכה אסתר | קיי רייט | ריק אסטרדה | 17 בפברואר 1992 |
אסתר ומרדכי חושפים את צביעותו של המן. הפרק לא דובב לעברית ואינו הופץ בישראל, אף על פי שהוא עוסק במגילת אסתר.

| 13 | יונה | קיי רייט | ריק אסטרדה | 19 באוגוסט 1992 |
יונה מספר את סיפורו בדרך לנינוה ועל כך שהוא נבלע לתוך לוויתן. הפרק לא דובב לעברית ואינו הופץ בישראל, אף על פי שהוא עוסק בסיפור תנ"כי.
ראו גם

סופרבוק
אחוזם

| --- | --- |
הכניסה למושב אחוזם
מדינה: ישראל ישראל
מחוז: הדרום
מועצה אזורית: לכיש
גובה ממוצע: ‎169 מטר
תאריך ייסוד: 1950
תנועה מיישבת: הפועל המזרחי
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 524 תושבים
    - מתוכם, תושבי ישראל: 494 תושבי ישראל
 מפת מיקום  מפה דינמית   (למפת מערב הנגב מוגדלת) אחוזם(למפת מערב הנגב רגילה) אחוזם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אחוזם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אחוזם31°33′12″N 34°46′13″E﻿ / ﻿31.5533798533229°N 34.7702134386222°E﻿ / 31.5533798533229; 34.7702134386222  heמפת היישובים של מועצה אזורית לכיש באדום - אחוזם בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 6 מתוך 10

צילום אוויר מושב אחוזם 2022
אחוזם (אֲחֻזָּם) הוא מושב הנמצא מדרום לקריית גת, על כביש 40 המחבר בין אזור הדרום והמרכז ובסמיכות לכביש 6. תחנת הרכבת של קריית גת נמצאת מרחק של כעשר דקות נסיעה.
היסטוריה

המושב הוקם בשנת 1950 בשם "מעגלים" על ידי עולים ממרוקו כמושב של העובד הציוני וחולקו בו כ-90 משקים למשפחות שונות על ידי הסוכנות היהודית.
היישוב נמצא בחבל לכיש והוא חלק ממועצה אזורית לכיש. שמו של היישוב ניתן לו על שם אחד מבני שבט יהודה, אחוזם בן אשחור, מבני שבט יהודה, שאזור זה נכלל בנחלתו.
המושב המשתייך לתנועת הפועל המזרחי, ומתגוררים בו תושבים דתיים וחילוניים כאחד. כיום רוב התושבים הם עובדי חוץ, ומיעוטם חקלאים. חלק מבעלי המשקים מחזיקים גידולי בעל שלא מצריכים עבודה יומיומית. בבעלות המושב פרדס משותף מניב בשטח 450 דונם.
כיום, אין במושב גן ילדים או בית ספר יסודי. הילדים במושב לומדים בבית ספר אזורי ממלכתי או ממלכתי דתי לפי בחירת ההורים.
הרב יעקב אלקבץ שימש כרב היישוב עד לפטירתו באפריל 2020. שימש גם כרבו של חבל לכיש. את התפקיד מבצע כיום הרב שמעון ביטון.
שירותים לתושב

במושב קיימים שני בתי כנסת פעילים, מקווה טהרה נפרד לנשים ולגברים.
מגרש קט רגל וסל מגודר, מגרש כדורגל מגודר מדשא סינתטי שהוקם על פי הסטנדרטים של פיפ״א, גן משחקים גדול, מינימרקט, בית העם המאפשר לקיים פעילויות חברתיות שונות ושירותי דואר בסיסים.
במושב מתקיימת פעילות ענפה של הוועד למען רווחת התושבים הכוללים פעילויות מגוונות לילדים ולמבוגרים וחלוקת מתנות במהלך החגים השונים.
בשנת 2021, בעקבות מכרזי מקרקעין להרחבת המושב ובניית 80 יחידות דיור חדשות, הוחלט להעניק למושב תקציב של כ-40 מיליון שקלים לפיתוח תשתיות חדשות במושב.
בשנת 2022 נפרסו במושב תשתיות של סיבים אופטים המאפשרים לתושבים גלישה מהירה.